De moment només trobo aquesta font, a més de Twitter. Algú ho troba a fonts catalanes?http://www.elperiodico.com/es/politica/20171028/los-mossos-retiran-el-servicio-de-escoltas-a-los-consellers-6387036Si fos així seria molt greu.
Hora de veure la realitat, estem davant d'una farsa que passarà als llibres d'història. Tot dóna vergonya, tants anys d'enganys no els oblidaré. Si sabien que acabarien així no feia falta aquest lamentable espectacle.
Molts no ho oblidarem mai. Jo tinc clar que no recompensaré a cap dels 3 partits que ens han dut fins aquí amb el meu vot el 21-D, l'hòstia de l'independentisme podria ser molt gran. Quina vergonya més gran, quins inútils, quins fanàtics...
Segons tu allò assenyat hauria estat renunciar a tot i sotmetre's als que han empresonat els Jordis, no? 
No defenso l'empresonament dels Jordis, jo defenso fer les coses bé. Defenso abandonar fanatismes, les mentides, respectar les lleis, les nostres lleis, i clarament no fer una DUI amb una majoria molt discutible/petita. Fer una DUI ara ens farà perdre suports, potser el cop que rebrà l'independentisme serà molt gran, haurem perdut una gran oportunitat. I alguns sentim ja molta vergonya i decepció.
Què defenses? Esperar a que el PP, PSOE i C's permetin un referèndum legal i acordat? Què defenses, deixar que apliquin el 155, que el govern es faci enrere i renunciï a tot, mentre van empresonant gent i il.legalitzant entitats i ideologies, que és el camí que està emprès?Digues, esperaves això? Penses que amb això hauríem augmentat suports? No te n'adones que amb una baixada de pantalons i renúncia del mandat a canvi de res la desmobilització, desànim, descrèdit i divisió de l'independentisme hauria fet mal tan si com no i que aquestes circumstàncies haurien comportat una incapacitat per treure rèdit social i electoral de la repressió que hi hauria i que podrien fer gratuïtament?De debò digues quina alternativa proposaves en aquest context, perquè les úniques són les que he mostrat. I et recordo que en Puigdemont va proposar abaixar-se els pantalons i renunciar a tot només a canvi que el govern espanyol no suspengués l'autonomia, i ells van dir que ho aplicarien encara que no hi hagués DI i fins i tot encara que es convoquessin eleccions, qui és el fanàtic aquí? I et recordo que a tothom que va anar a votar l'1-O se li va comunicar que es consideraria el referèndum vinculant, per què hem de perdre més suports complint el que la gent ja havia de saber que incomplint-ho?
Què han il·legalitzat? L'aplicació del 155 és una de les coses més tristes que podien passar, però si ho volien fer que almenys fos amb un PP que només tingui el suport del C's i sense l'excusa de la DUI. L'estratègia que jo vull seguir és la que li he comentat a en Pavel Korchagin
El que tu proposes sí que és un engany, la via podemita, esperar eternament que a l'estat espanyol ens permetin el dret a decidir (quants anys, 50, 60, quan ja hagin liquidat tot el que faci olor d'autogovern i llengua catalans?) i renunciar al mandat mentre van empresonant gent i van vulnerant tots els drets i carregant-se el que queda d'autogovern, això és el que tu proposes!! I amb les conseqüències que jo he esmentat, descrèdit, divisió de l'independentisme, desànim col.lectiu i context perquè ens esclafin sense conseqüències.I la il.legalització de programes independentistes és una projecció lògica de tot el que està passant, si han empresonat els Jordis, han vulnerat el dret de reunió, correspondència i mil coses més, i tenint en compte que això ja s'estava considerant dins de C's i sectors del PP (Casado) etc. Aquest és l'escenari que tu proposes.I deslegitimar-nos insinuant que necessitem les majories per reformar l'Estatut (si ni tan sols tenim les majories per això! T'exclames) em sap greu però és una botiflerada pròpia d'en Duran-i-Lleida, pots considerar l'estratègia que vulguis però no pots exigir 2/3 a l'autodeterminació, i a l'unionisme donar-li la victòria passant 1/3, enlloc és així, una cosa són les reformes de lleis d'estabilitat d'una administració i una altra els referèndums per canviar d'estatus.Pel que fa al dèficit fiscal, tenim tot el dret de queixar-nos de l'ofec econòmic, perquè no es tracta de solidaritat, sinó de que no hi ha ordinalitat i perdem moltes posicions, som el 19% del PIB, 16% de la població i rebem l'11% de la inversió, a partir d'on ens podem queixar? Quan rebem el 5% tampoc ens podrem queixar en nom de la solidaritat o de no aixecar antipaties? Això sí que és la ruïna econòmica.Evidentment el que hem fet no garanteix la República i tenim les de perdre, però el que tu proposes és perdre 100% per rendició, o no veus evident que les conseqüències serien les que t'exposo als dos primers paràgrafs. O no és prou evident que des de l'estat espanyol van i aniran a sac fem el que fem?
Jo no sé quants anys caldrà esperar. Recordo quan tenia uns 13 anys, va ser la primera vegada que vaig entrar al xat sense estar registrat. Era un fil on es preguntava quan creien que seríem independents, molts usuaris creien que seria impossible ser majoria a curt termini, alguns deien que ells no veurien la independència. Era normal, fa 10 anys els independentistes érem clara minoria. No dic que en 7 anys tindrem una majoria d'espanyols a favor del dret a decidir català, però encara que sigui difícil tot és qüestió d'intentar-ho.Deixa ja d'inventar-te greuges. No van empresonant gent sense cap motiu. La mesura de presó preventiva dels Jordis és molt qüestionable, jo crec que haurien d'estar en llibertat. D'aquí a dir que van empresonant gent, com si fos una pràctica normal, hi ha un món. I tampoc es van carregant l'autogovern de les comunitats sense motiu eh, si ara som aquí en gran part culpa dels partits independentistes, són ells els que s'han saltat la llei i ara volen crear una república il·legítima. La divisió de l'independentisme és un fet que no es pot canviar, i el desànim l'heu buscat vosaltres. Us heu cregut una realitat paral·lela, quan la veritat us exploti a la cara només quedarà desànim, com el que sento ara jo al veure el rumb que duem.La il·legalització no és cap projecció lògica, és una fumada. De moment, el 21-D tenim eleccions, no ens passarem 6 mesos sota control del PP.Jo no dic que calguin 2/3 per declarar la independència, no en un referèndum legal, és clar. Però quan vols declarar la independència de forma il·legal deixant Catalunya sense cap reconeixement és una irresponsabilitat fer-ho amb tan poc suport. De fet, així fins i tot és impossible controlar el territori, ni tant sol podeu fer una independència efectiva. Una ximpleria enorme. A més de ser una vergonya per la democràcia, és clar.Ja he dit que el sistema de finançament és una merda. I és injust que Madrid tingui beneficis per capitalitat, i els bascos i navarresos el concert econòmic, som els idiotes de la pel·lícula. S'ha de reformar, i em sap greu dir-ho pels amics d'Euskadi, però el seu concert econòmic hauria de desaparèixer. És normal que les regions més riques aportin més diners!!! Això és així a qualsevol estat, i espero que en un hipotètic estat català també sigui així.No, el que jo vull requereix temps, però no és una rendició. El que tu proposes és enviar a la merda tot el que hem aconseguit, després d'això l'independentisme podria quedar molt tocat, amb menys capacitat per convèncer gent, i a sobre deixareu una Catalunya perjudicada econòmicament, com li va passar al Quebec.
1. Subordinar la nostra independència a una majoria a Espanya pel dret a decidir equival a una rendició, la majoria de la societat espanyola és catalanòfoba, i el 80% dels seus representants ni volen ni poden permetre un referèndum ni tampoc tenen cap alicient des d'una posició en què ens hi subordinem.2. Inventar-me greuges? T'he citat un munt de drets fonamentals que s'han vulnerat i l'empresonament dels Jordis no només és il.legítim i immoral sinó que també va contra la seva pròpia legalitat, no poden acusar els Jordis de sedició ni bloqueig ja que van convocar una mobilització pacífica i en cap moment van incentivar cap bloqueig de l'assetjament al Parlament per part de les forces d'ocupació, ans al contrari, van calmar activament els ànims de la gent més exitada com es pot comprovar en vídeos, per tant, i com ha quedat reiteradament demostrat a l'estat espanyol, es jutja per ideologia i no hi ha separació de poders en les qüestions d'estat. De la mateixa manera que ha quedat demostrat en la Operación Cataluña, amb difamacions contra enemics polítics independentistes mitjançant informes falsos filtrats a mitjans afins amb diner públic per part del govern espanyol i les clavegueres de l'estat, tot això impune, imagines que passaria si això es fes a l'inrevés? I podríem fer una llista inacabable. Que neguis l'evidència de la manca de separació de poders et retrata i demostra que difícilment ets independentista. Que parlis de la llei com un dogma religiós inviolable sota cap circumstància, encara que sigui una llei abusiva, il.legítima, i que no respecta els drets fonamentals ni les minories nacionals i que ells mateixos es passen pel folre quan volen i que per tant ja no és llei sinó poder i domini, també. Pel que fa a l'autogovern se'l porten carregant progressivament des de fa ben bé una dècada, però la culpa és nostra per no portar-nos bé, és clar, també pel que fa al decret contra la pobresa energètica o qualsevol llei lingüística que res té a veure amb la independència i que fa 20 anys no se suspenien massivament com a dia d'avui.3. La il.legalització de partits independentistes es contempla, en tot cas si no ho duen a terme és per estratègia, perquè se'ls podria girar en contra, però tan bon punt vegin que els avantatges superen els inconvenients ho duran a terme.4. Saps què és una vergonya per la democràcia? Imposar una recentralització quan el poble català ha votat constantment i ininterrompuda per l'autogovern, el dret a decidir o la independència. Això sí que és una puta vergonya i és l'únic escenari alternatiu a la independència, i sens dubte aquest està infinítament més mancat de legitimitat, perquè la independència, encara que sigui sense un gran avantatge, ha passat per les urnes el 27S i l'1-O, en canvi l'status quo sempre ha perdut clarament. Per tant cap lliçó de democràcia. I l'altra vergonya, és clar, és la supressió de drets i els presos polítics, això ja és directament dictatorial i terror d'estat.5. És normal que les regions més riques aportin més diners, però amb ordinalitat, aquí no n'hi ha. I això és uns vergonya que cal denunciar. Els PPCC pateixen un ofec econòmic. Navarra i Euskadi han de tenir dret al concert, no per beneficis econòmics, sinó per sobirania, són nacions diferents de Castella, a partir d'aquí se'ls pot aplicar una quota de solidaritat, però ells han de recaptar.6. El que dius que vols tu equival a una agonia lenta, mai Espanya permetrà un referèndum, i renunciar a les promeses electorals del 27 i l'1 (recordes? Promeses)  implica un desànim i una divisió més gran que complir-les. I que sàpigues que Espanya va a esclafar-nos igualment fem el que fem, ja ho ha decidit, o que no te n'has adonat durant aquestes setmanes (ja no dic anys)?  En qualsevol escenari tenim les de perdre, perquè el poder el tenen ells, perquè la UE no vol sota cap concepte una Espanya en fallida i efectivament perquè amb una majoria justeta difícilment se superen tots aquests hàndicaps, la qüestió és triar el menys dolent, i desacreditant-nos,  el nostre projecte queda esgotat a ulls de la gent.
1. Hi ha molta catalanofòbia, però dir que és majoritària no té cap base. Ja he argumentat aquest punt suficientment, he dit perquè, tot i ser difícil, és l'única via, i en canvi vosaltres només proposeu destrucció. Com a reflexió t'aconsellaria que surtis de la teva bombolla on tothom parla i pensa com tu. A Europa no l'importem a ningú, ni saben res de la nostra cultura, a Espanya sí, hi tenim molts amics. Molts enemics i gent indiferent també, potser en són més que els amics, però no és gaire sà fixar-se només en els imbècils.2. Jo no nego els problemes d'Espanya, però no sóc cap expert en llei, i tu tampoc. M'estalviaria el sectarisme en aquest cas. Conec les causes per enviar preventivament a presó a una persona, i en el cas dels Jordis em sembla lamentable, totalment desproporcionat, immoral i un greu error polític. Però no sóc el jutge que porta el cas, si ell ho considera necessari ho pot fer. Com que són independentistes potser volen aplicar la llei amb més duresa amb ells, quan en condicions normals els deixarien lliures sense més, però la llei és la llei i tot demòcrata l'ha de defensar (encara que et sembli immoral). Quan vam començar a fer el que ens donava la gana tots sabíem com podia acabar això. Així que no, no envien a presó a la gent sense cap motiu. Si vols ser una persona racional, val més que no argumentis coses com aquesta quan no en tens ni puta idea, ni saps les proves mostrades en la seva contra (encara que tu ens donis les dades interessades dels mitjans independentistes), quedes com un sectari. Entenc que és difícil no caure en això quan vius en una bombolla on tothom pensa i diu el mateix, per això és important intentar-ne sortir. No negaré mai que Espanya pot tenir problemes, per exemple la llei potser és més dura amb civils que amb polítics, la justícia és lenta, hi ha lleis lamentables que no permeten fer acudits de la mort de Carrero Blanco, etc. Però no hi ha presos polítics, això no. I per últim, jo parlo de la llei com una cosa que cal defensar, no ens podem saltar la llei com ens roti, però és evident que és modificable, i per això hi ha mecanismes democràtics. Espanya no és una dictadura. Està molt bé queixar-se dels problemes reals, però inventar-se greuges com ara que som una colònia quan tenim autogovern (millorable), competències en educació o mitjans de comunicació públics genera rebuig i sembla que siguem idiotes. Pagaria per veure't llegint la teva llista de greuges a un cap d'estat europeu, secretaris de l'ONU o jutges internacionals.3. No, no es contempla. Deixa de ser un conspiranoic, que fa peneta. El que diguin alguns dels més tarats del PP com en Pablo Casado no significa que es contempli, ni tan sols que ho puguin fer. Prou de conspiracions, i més fets.4. Un cop més, deixa d'inventar-te greuges. No hi ha cap centralització, tenim un estatut (que ignoreu com us dóna la gana) i fins i tot la constitució espanyola que ens assegura l'autogovern, i potser encara el podrem ampliar. L'aplicació del 155 és un fet molt trist de la nostra història, i vosaltres sou els culpables. Però el 21-D recuperarem l'autogovern i els defensors de la unilateralitat us endureu una bona hòstia.5. Tenen dret al concert econòmic perquè així es va negociar. Però no deixa de ser un sistema lamentable que hauria d'acabar, encara que sigui una decisió que vingui d'ells. No per ser una nació han d'estar privilegiats d'aquesta manera. Un cop més, estaria graciós aquest argument als caps d'estat europeus o als Estats Units. Si miri, que Baviera és una altra nació, tenen dret a un concert econòmic per no aportar res, com a molt una quota de solidaritat.6. En fi, això ja està més que parlat. La meva via pot ser difícil, però no és impossible. Pots dir les vegades que vulguis que és impossible, però saps que no és així. És pragmàtica. Amb ella ara no haurien marxat seus d'empreses, la població no estaria radicalitzada/polaritzada, no sortirien milers de persones amb banderes espanyoles a Barcelona i tindríem millor imatge a Espanya i Europa, encara podríem lluitar. Amb la vostra heu demostrat a la població els problemes econòmics de la vostra via unilateral i això tindrà conseqüències més endavant, heu creat un independentisme fanàtic, i en resposta tenim uns unionistes cada cop més radicalitzats, costarà convèncer més gent a la nostra causa. A la UE hem quedat com uns idiotes fanàtics que no respecten les lleis, i segur que a Espanya hem deixat a molta gent de bé sense arguments per defensar-nos. I com fracasseu generareu una frustració i vergonya (això ja ho sentim molts) que farà que molta gent baixi del tren. Enhorabona.